open-index/open-wikipedia-markdown huggingface dataset:
Homework (Daft Punk)

***Homework*** je debutový štúdiový album francúzskej elektronickej skupiny Daft Punk, vydaný 17. januára 1997 vydavateľstvom Virgin Records. Úspech albumu priniesol celosvetovú pozornosť francúzskej house hudbe. Album tento štýl oživil a oddelil ho od eurodance. Duo tvorilo skladby pôvodne bez plánu vytvoriť album, projekty boli zamýšľané ako samostatné single.

*Homework* sa umiestnil v 14 krajinách. Dosiahol 3. miesto vo francúzskych rebríčkoch, 150. miesto v U.S. Billboard 200 a 8. v britských rebríčkoch. Do februára 2001 sa celosvetovo predalo viac ako dva milióny kópií a získal niekoľko zlatých a platinových ocenení. Celkovo získal *Homework* pozitívnu kritickú odozvu. 

## Zoznam skladieb
Album obsahuje single, ktoré mali významný vplyv vo francúzskom house a na globálnu hudobnú scénu. "Da Funk" a "Around The World" sa umiestnili na prvých miestach v U.S. *Billboard* Hot Dance/Club Play.
## Referencie

Kategória:Albumy skupiny Daft Punk
Kategória:Hudobné albumy z 1997
Colonia del Sacramento

**Colonia del Sacramento** (bežne tiež skrátene **Colonia**) je mesto na juhozápade Uruguaja. Je sídlom deparmentu Colonia. Leží na severnom brehu La Plata, zhruba 160 km od Montevidea a 50 km od Buenos Aires. Pri sčítaní ľudu v roku 2011 malo mesto 26 231 obyvateľov.

## Dejiny
Mesto založili Portugalci už v roku 1680 a je najstaršie na území dnešného Uruguaja. Prítomnosť Portugalcov v blízkosti Buenos Aires však bola vnímaná Španielmi, ktorí ovládali oblasť na južnom brehu Río de la Plata, ako hrozba. Z tohto dôvodu bolo mesto Colonia del Sacramento dôvodom niekoľkých ozbrojených konfliktov medzi Španielskym impériom a Portugalskom. Mesto tak ovládali obe krajiny striedavo niekoľkokrát. V 18. storočí sa mesto stalo definitívne španielskym.

Od roku 1995 je historické centrum mesta zapísané na zozname svetového dedičstva UNESCO. Dobre zachované mestské centrum je príkladom spojenia portugalskej i španielskej koloniálnej architektúry.

## Fotogaléria

Súbor:Colo do sac 1.jpg|Pôvodné opevnenie
Súbor:ColoniaSacramento.JPG|Jedna z ulíc 
Súbor:Colonia-RuinsGovernorsHouse.jpg|Ruiny guvernérovho domu
Súbor:Colonia-SouthViewChurchHolySacrament.jpg|Katedrála


## Referencie

## Iné projekty

## Externé odkazy
* Stránka mesta 
* 360° Virtual Tours i Colonia - Uruguay360.com.uy
* Informácie
* Colonia del Sacramento 
* Opis mesta 
* Film "Schätze der Welt"

Kategória:Mestá v Uruguaji
Kategória:Lokality Svetového dedičstva v Uruguaji
Caral

**Caral** alebo **Caral-Supe** je jedna z peruánskych archeologických lokalít, ktoré sú zaradené na zoznam Svetového dedičstva UNESCO. Toto centrum predhispánskej civizácie Caral sa nachádza  v údolí Valle de Supe, 200 km severne od Limy, jeho vek sa odhaduje na 5 000 rokov. Rozkladá sa na území o rozlohe 66 ha.

Vzhľadom na jej vek ide o výnimočne zachovanú lokalitu, v ktorej sa nachádza okrem iného niekoľko pyramídových štruktúr, kruhových priestranstiev či pozostatky obytných budov. Caral bolo vo svojej dobe náboženským a duchovným centrom priľahlých ľudských sídelných celkov. Boli tu nájdené útržky textov "zapísaných" uzlovým písmom kipu.  

Civilizácia Caral (tiež pod názvom civilizácia Norte Chico) patrí medzi najstaršie kultúry na americkom kontinente - rozvíjala sa v rovnakom časovom období ako staroveké kultúry Mezopotámie, Indie, Číny, Egypta či Grécka.

## Fotogaléria

Caral-Supe in Peru.jpg
PeruCaral20.jpg
Caral 1.JPG
Caral 6.JPG


## Iné projekty

## Externé odkazy
*

## Zdroj

Kategória:Archeologické lokality v Peru
Kategória:Dejiny Peru
Kategória:Lokality Svetového dedičstva v Peru
Homework

**Homework** môže byť:

* album skupiny Daft Punk, pozri Homework (Daft Punk)
* album skupiny Atomic Rooster, pozri Homework (Atomic Rooster)
Arequipa

**Arequipa** je druhé najväčšie mesto v Peru a stredisko departementu Arequipa, sídlo Ústavného súdu a "hlavné mesto justície" Peru známa tiež ako "Biele mesto" (*la Ciudad Blanca*). Leží na juhu krajiny (približne 1 000 km od Limy) na úbočí Ánd v nadmorskej výške okolo 2 300 m. Mestom preteká rieka Chili. V roku 2013 tu žilo 852 807 obyvateľov. Nad Arequipou sa týči činná sopka Misti a ľadovec Chachani.

## Dejiny
Mesto založil 15. augusta 1540 pod názvom *Villa Hermosa de Nuestra Señora de la Asunto* conquistador Francisco Pizarro a 22. septembra 1541 španielsky kráľ Karol V. nariadil, aby sa mesto volalo *Ciudad de Arequipa*. Názov je hispanizovanou podobou pôvodného názvu údolia, zrejme kečujského. V období miestokráľovstva Peru sa mesto vyznačovalo značkou oddanosťou španielskej Korune, za čo si vyslúžilo tituly ako "mesto veľmi vznešené a verné" (*Muy Noble y Muy Leal*).

Po vyhlásení republiky na začiatku 19. storočia sa Arequipa naopak stala ohniskom ľudových a demokratizačných povstaní. Súčasne bola kolískou mnohých slávnych Peruáncov, v roku 1936 sa tu narodil spisovateľ Mario Vargas Llosa. V meste dnes pôsobí na 15 univerzít, len jedna je však verejná, ostatné súkromné. 
Historické centrum bolo v roku 2000 zapísané na zoznam Svetového dedičstva UNESCO. Medzi najcennejšie pamiatky patrí kláštor sv. Kataríny.

Arequipa je tiež obchodným a industriálnym centrom peruánskeho juhu; funguje tu najmä textilný priemysel. Z obchodného hľadiska je významná blízkosť hraníc Bolívie a Čile. Železnica z prístavu Mollendo cez Arequipa na náhornú plošinu pri jazere Titicaca, postavená už v 70. rokoch 19. storočia, je využívaná skôr okrajovo.

## Partnerské mestá
* Biella, Taliansko
* Charlotte, Severná Karolína, USA
* Maui County, Havaj, USA

## Fotogaléria

File:PlazaArmasAreq.JPG|Plaza de Armas
File:Catedral Arequipa, Peru.jpg|Katedrála
File:City of Arequipa (8450105938).jpg|Jedna z ulíc


## Referencie


## Iné projekty

## Externé odkazy
* Oficiálna stránka 
* Dobrodruh.sk

## Zdroj

Kategória:Mestá v Peru
Kategória:Dejiny Peru
Kategória:Lokality Svetového dedičstva v Peru
Isidorus

**Isidorus**  môže byť:
* Isidóros po latinsky, pozri Isidóros
* rímsky konzul v 5. stor. pred Kr., pozri Flavius Anthemius Isidorus
* kráter na Mesiaci, pozri Isidorus (kráter)
Zoznam chránených území v okrese Mělník

Toto je **zoznam chránených území v okrese Mělník** aktuálny k decembru roku 2015, v ktorom sú uvedené chránené územia v oblasti okresu Mělník.  Tie územia, ktoré status postupne z rôznych dôvodov stratili, boli odtiaľ vyradené a sú v uvedené druhej tabuľke.

## Zdroje
* Dáta v tabuľke boli prevzaté z databázy AOPK ČR.
* 

Mělník
Mělník
Feteasca regala

**Feteasca regala** (iné názvy: **Fetească regală**, **Pesecká leáňka**, **Pesecká leánka**, ostatné názvy pozri nižšie; ) je rumunská biela muštová odroda viniča hroznorodého. 

Predpokladá sa, že táto odroda je výsledkom prirodzenej hybridizácie medzi odrodami *Fetească Albă* a *Grasă de Cotnari*. Odroda bola nájdená okolo roku 1920 v obci *Danes*, a bola predstavená v roku 1928 na Národnej výstave vína a ovocia v Bukurešti. Víno vyrobené z tejto odrody bolo predstavené ako Fetească Regală a veľmi zapôsobilo svojou kvalitou.

## Synonymá
Feteasca regala je známa pod synonymami Danasana, Danesana, Danosi, Danosi Leányka, Dunesdorfer Königsast, Dunesdörfer Königsast, Dunnesdiorfer, Erdei Sárga, Feteasca Corolevscaia, Feteasca de Danes, Feteasca Korolevskaia, Feteasca Muscatnaia, Feteasca Muskatnaia, Feteasca Regola, Galbena de Ardeal, Galbena di Ardeal, Kenigrast, Kiraileanka, Királyleányka, Königliche Mädchentraube, Königsast, Königstochter, Konigsast, Kralovska Leanka, Pesecká Leánka.

## Referencie

Kategória:Odrody viniča
Európska kvalifikácia vo volejbale žien na LOH 1996

**Európska kvalifikácia vo volejbale žien na LOH 1996** bola európska kontinentálna kvalifikácia vo volejbale žien na Letné olympijské hry 1996, ktorú organizuje Európska volejbalová konfederácia (CEV). Konala sa v Brémach, v Nemecku v dňoch od 4.7. januára 1996, za účasti 4 tímov. Na tento turnaja sa kvalifikovali 4 najlepšie družstvá z kontinentálneho šampionátu v roku 1995. Na olympijský turnaj sa kvalifikovalo iba víťazné družstvo. Ďalšie 3 družstvá postúpili na ďalšie kvalifikačné podujatia. 

## Výsledky
### Základná skupina


### Play-off

## Konečné poradie

## Referencie

## Externé odkazy
* Oficiálna stránka Európskej volejbalovej konfederácie 

## Zdroj
* Kvalifikácia na stránke todor66.com 

Kategória:Volejbal v 1996
Ženy
Kategória:Volejbal na Letných olympijských hrách 1996
Volejbal
Chavín de Huántar

**Chavín de Huaántar** je archeologická lokalita v Peru v departemente Ancash, približne 460 km severovýchodne od Limy. Nachádza sa v nadmorskej výške 3 177 m v pohorí Sierra Oriental de Ancash pri sútoku riek Huacheksa a Mosna (povodie Marañónu). Vďaka svojej polohe na spojnici medzi morským pobrežím a pralesom v minulosti fungovalo ako obchodné centrum.
red naším letopočtom. 

Lokalita má rovnaký názov ako kultúra Chavin, ktorá tu existovala v období približne medzi rokmi 1500 až 500 pred naším letopočtom. Chavín de Huántar bol ceremoniálnym a pútnickým centrom andského náboženského sveta a východiskovým bodom pre šírenie jeho ideologického, kultúrneho a náboženského postoja do širokého regiónu Ánd, pacifického pobrežia či džungle. Je jedným z najstarších a najznámejších predkolumbovských miest v Peru a jedinečnou ukážkou stavebnej techniky, umenia a dekoratívnej výzdoby svojej doby. Reprezentatívna a slávnostná povaha budov je evidentná v ich architektonickej, technickej a symbolickej kompozícii. Budovy a celé námestia boli zdobené bohatou zoomorfnou aj antropomorfnou ikonografiou mimoriadnej estetickej úrovne vytesanou predovšetkým v podobe basreliéfov na náhrobkoch, stĺpoch či trámoch. 

## Fotogaléria

File:MNCH 07 06122009.jpg|ozdobné opracovanie kameňa
File:MNCH 10 06122009.jpg|ozdobné opracovanie kameňa
File:Cabeza clava en su ubicacion original 13122009.JPG|detail steny
File:Chavin de Huantar El Castillo 06122009.jpg|miestne námestie


## Iné projekty

## Externé odkazy
*Chavin de Huantar: Organ World's largest and oldest? 
*Exploring Chavín de Huántar
*Chavín de Huántar project summary at Global Heritage Fund 
*Explore Chavín de Huántar on Global Heritage Network
*MNSU Chavín de Huántar 

## Zdroj

Kategória:Lokality Svetového dedičstva v Peru
Kategória:Archeologické lokality v Peru
Kategória:Zaniknuté mestá
Kategória:Dejiny Peru
Diamantina

**Diamantina** môže byť:
* brazílske mesto, pozri Diamantina (mesto)
* austrálska rieka, pozri Diamantina (rieka)
Feriha

***Feriha*** ( *Adını Feriha Koydum*) je romantický turecký seriál z rokov 20112012. Hlavné role stvárnili herečka Hazal Kaya a herec Çağatay Ulusoy. Na Slovensku tento seriál premiérovo vysielala TV Doma od 18. augusta 2014 do 29. januára 2015. TV Doma následne tento seriál reprízovala od 2. januára 2018 do 12. júla 2018.

## Obsadenie

## Vysielanie vo svete

## Externé odkazy
* 
* 
* Oficiálna slovenská webstránka
* Oficiálna slovenská Facebooková stránka

Kategória:Turecké televízne seriály
Kategória:Turecké telenovely
Kategória:Televízne seriály z roku 2011
Coiba

**Coiba** je najväčší panamský ostrov v Pacifiku, ktorý administratívne spadá pod provinciu Veraguas.

Coiba sa od panamskej pevniny oddelila zhruba pred 12 000 až 18 000 rokmi. Od tej doby sa na ostrove vyvinulo niekoľko endemických rastlín a živočíchov (napr. miestne korytnačky a opice). Ostrov bol do roku 1560 domovom indiánskeho kmeňa *Coiba Cacique*, kým ho španielski kolonizátori nezotročili a časom nevyhubili. Počas diktatúry Omara Torrijosa a Manuela Noriega na ostrove fungovala väznica. Povrch ostrova pokrýva tropický dažďový les, priemerná teplota je tu 26°C a zrážkový úhrn /rok.

## Národný park Coiba
Národný park Coiba zahŕňa 38 ostrovov a okolité more. Celková rozloha parku je , z toho pripadá  na vodné plochy a  je rozloha všetkých ostrovov (z toho samotný ostrov *Coiba* má rozlohu ). Bol zriadený v roku 1991 a v roku 2005 bol zapísaný na zozname svetového dedičstva UNESCO. Je to zachovalý ekosystém len málo ovplyvnený ľudskou činnosťou (ako na pevnine ostrovov, ako aj v okolitých vodách – vyskytujú sa tu napr. vráskavec dlhoplutvý, vorvaň tuponosý, kosatka dravá, delfín Sieboldov, manta veľká, delfín skákavý, delfín štíhlonosý). Na ostrove žije niekoľko endemických druhov – napr. opica *[[Alouatta coibensis]]* alebo hlodavec *[[Dasyprocta coibae]]*.

Z chránených druhov tu bolo napočítaných napr. 69 morských rýb, 45 mäkkýšov alebo 13 kôrovcov.

## Galéria

Arothron meleagris 1.jpg|Arothron meleagris
Lutjanus viridis.jpg|Lutjanus viridis
Echidna nebulosa 1.jpg|Echidna nebulosa


## Iné projekty

## Externé odkazy
* Oficiálna stránka

## Zdroj

Darién
Kategória:Lokality Svetového dedičstva v Paname
Kategória:Geografia Panamy
Kategória:Ostrovy Tichého oceánu
Miroslav Sýkora (spevák)

**Miroslav Sýkora** (* 2. máj 1988, Streda nad Bodrogom) je slovenský spevák, skladateľ a aranžér, víťaz 4. série súťaže Česko Slovensko Má Talent (2013) a objav roka 2013 TýTý.

Jeho obľúbený hudobný žáner je opera, ale venuje sa aj iným hudobným štýlom. V súčasnosti pôsobí na rôznych podujatiach v Česku, ale aj na Slovensku.

## Tvorba
V roku 2014 vydal svoje prvé CD – Miroslav Sýkora. Na svojom debutovom albume sa nezúčastňuje iba ako spevák, ale aj ako aranžér všetkých skladieb. Album vydala produkčná skupina Randal Group.

V roku 2014 sa zúčastnil súťaže vážnej hudby *Virtuózok* v Budapešti kde skončil ako najlepší tenor.

12. decembra 2015 zorganizoval Vianočný Koncert v rodnom meste – Streda nad Bodrogom, kde vystúpili aj jeho hostia: Klavírny Virtuóz – Rigó Ronald a Sólistka Štátneho Divadla Košice – Tatiana Paľovčíková-Paládiová.

## Externé odkazy
* Miroslav Sýkora  – pop operný spevák, klavirista a skladateľ

Kategória:Slovenskí speváci
Kategória:Osobnosti zo Stredy nad Bodrogom
Národný park Manu

**Národný park Manu** () je národný park v Peru. Nachádza sa na juhovýchode štátu na pomedzí departementov Madre de Dios a Cusco. Z väčšej časti sa rozprestiera v Amazonskej nížine, čiastočne zasahuje na východné úpätie Ánd. Nadmorská výška sa pohybuje od 300 m (ústie rieky Manu do Madre de Dios) až k výškam 4000 m (vrcholky Ánd).

V roku 2000 bol zapísaný na zoznam Svetového dedičstva UNESCO.

## Prírodné pomery
Pre celé územie je typická vysoká biodiverzita - bolo tu napočítaných napr. 5 000 druhov rastlín, 220 cicavcov, 1 000 vtákov, 100 plazov, 150 obojživelníkov. Vzhľadom k rozľahlosti chráneného územia a jeho výškovému rozpätiu panujú v rôznych častiach územia rozdielne klimatické podmienky, rastie rozdielna flóra a žije odlišná fauna. Priemerná ročná teplota v nížinách je 20°C, zatiaľ čo vo vyšších častiach 5°C. Územie možno rozdeliť do 3 základných geografických častí:
* vysokohorské suché podnebie - tzv. Puna
* pás hmlistých horských lesov
* amazonský dažďový prales 

## Iné projekty

## Externé odkazy
* World Conservation Monitoring Centre 
* Manu the living Edens
* Cocha Cashu Biological Station
* Manu Learning Centre 
* Frogs of Acjanaco, Manu National Park 

## Zdroj

Manu
Kategória:Lokality Svetového dedičstva v Peru
Národný park Huascarán

**Národný park Huascarán** () je národný park a biosférická rezervácia v Peru. 
Národný park sa nachádza v departemente Ancash, v pohorí Cordillera Blanca v centrálnych Andách okolo rovnomennej hory Huascarán (najvyššej hory Peru), medzi údoliami Conchucos a Huaylas. V smere sever-juh sa tiahne na vzdialenosť 160 km, v smere západ-východ 30 km, jeho rozloha je 3 400km². Cordillera Blanca je najvyššie pohorie v tropickom podnebnom pásme, ktoré je pokryté snehom. Nachádza sa tu 27 vrcholkov nad 6 000 m, horské ľadovce a ľadovcové jazerá. Najnižšie miesto v parku je v nadmorskej výške 2 500 m, najvyššie potom 6 768 m.

V roku 1985 bol park zapísaný na zoznam Svetového dedičstva UNESCO.

## Prírodné podmienky
Vzhľadom k veľkému rozpätiu nadmorských výšok sa tu nachádza niekoľko rôznych ekosystémov (od tropických dažďových lesov cez vysokohorské lúky a kroviská až k tropickej tundre). Najrozšírenejšími rastlinami vysokohorských porastov sú zástupcovia rodov *Buddleia, Scallonia, Berberis, Baccharis* a *Gynoxis*. Zo zvierat sú to druhy ako medveď okuliarnatý, kondor andský, lama vikuňa, líška horská, lasica dlhochvostá, mačka horská, mačka pampová či jelenček bielochvostý.

## Fotogaléria

File:NevadoHuascaran.jpg|hora Huascarán
File:Quebrada Honda.jpg|oblasť Quebrada Honda
File:Arhuay Glacier.jpg|ľadovec Arhuay
File:Laguna Llanganuco-Huaraz Peru.jpg|lagúna Llanganuco
File:Puya raimondii hábito.jpg|rastlina Puya raimondii


## Iné projekty

## Externé odkazy
* World Conservation Monitoring Centre Park 

## Zdroj

Kategória:Národné parky v Peru
Kategória:Lokality Svetového dedičstva v Peru
Teddington Lock Footbridges

thumb|Visutá lávka
thumb|Priehradová lávka
**Teddington Lock Footbridges** je dvojica lávok cez rieku Temža v Teddingtone v londýnskej časti Richmond neďaleko stavidiel *Teddington Lock*. Lávky boli postavené v rokoch 1887 – 1889 a stoja na mieste, kde predtým existovala kompa. Oddelené sú ostrovom *Swan Ait*. Lávka na západnej strane je visutá a jej výška nad Temžou je . Jej architektom bol George Pooley. Lávka na západnej strane je priehradová. 

## Referencie

## Iné projekty

## Externé odkazy
* 
* Teddington Lock Footbridge v databáze *Bridgemeister*

Kategória:Architektúra z 1889
Kategória:Lávky
Kategória:Visuté mosty
Kategória:Priehradové mosty
Kategória:Mosty v Londýne
Kategória:Mosty cez Temžu
Biosférická rezervácia El Pinacate a Gran Desierto de Altar

**El Pinacate a Gran Desierto de Altar** je biosférická rezervácia v severozápadnom Mexiku. Nachádza sa v mexickom štáte Sonora pri hraniciach s USA (konkrétne Arizonou) na území Sonorskej púšte. Rezervácia pozostáva z dvoch odlišných geomorfologických celkov - neaktívny vulkanický štít *El Picanate* s lávovými prúdmi čiernej a červenej farby na východe a *Gran Desierto de Altar*, čo je rozľahlé územie pohybujúcich sa piesočných dún na západe chráneného územia. Od roku 2013 je zapísaná na zozname Svetového dedičstva UNESCO.

Zo všetkých púští na severoamerickom kontinente má Sonorská púšť najvyššiu biodiverzitu. Na území rezervácie je možné nájsť viac ako 540 druhov vaskulárnych rastlín, 40 cicavcov, 200 vtákov, 40 jašterov, rovnako ako obojživelníky a sladkovodné ryby. Žije tu aj niekoľko endemických druhov, ktorým hrozí vyhubenie (napr. kôrnatec jedovatý či ovca hruborohá). Pre tunajšiu flóru sú typické rastliny rodov *Prosopis, Larrea, Fouquieria,* kaktusy a *Atriplex*. Okrem jedinečných geologických formácií, biologickej rôznorodosti a unikátneho krajinného rázu krajiny, je tunajšie územie významné aj z archeologického hľadiska, pretože je osídlené ľuďmi už 20 000 rokov.

## Referencie


## Iné projekty

## Externé odkazy
* 
* 

## Zdroj

Kategória:Lokality Svetového dedičstva v Mexiku
Kategória:Chránené územia v Mexiku
León Viejo

**León Viejo** je miesto, kde pôvodne stálo mesto León. Nachádza sa na brehu jazera Managua pri obci Puerto Momotombo v departemente León približne 35 km východne od súčasného mesta León. Ruiny boli objavené v roku 1960 a od roku 2000 sú zapísané na zozname Svetového dedičstva UNESCO.

Mesto založil v roku 1524 španielsky dobyvateľ Francisco Hernández de Córdoba. Jedná sa o jedno z najstarších európskych sídiel na americkom kontinente. León získal významné postavenie v stredoamerickom regióne. Jeho rozvoj sa zastavil v roku 1610, kedy silná erupcia blízkej sopky Momotombo mesto zničila. Španieli po zničení mesta založili nové mesto - súčasný León.

León Viejo poskytuje predstavu o tom, ako vyzerali španielske koloniálne mestá na začiatku koloniálnej nadvlády Európanov v Amerike. Urbanistická kompozícia jednotlivých stavieb ukazuje na špecifickú sociálnu a ekonomickú štruktúru španielskej spoločnosti 16. storočia.

## Iné projekty

## Externé odkazy
*Sitio Arqueológico de León Viejo 
*León Viejo, Nicaragua
*Visitando Las Ruinas de León Viejo 
* Informácie o León Viejo

## Zdroj

Kategória:Lokality Svetového dedičstva v Nikarague
Kategória:Archeologické lokality v Nikarague
Kategória:Zaniknuté mestá
Kategória:Dejiny Nikaraguy
Akvadukt Padre Tembleque

**Akvadukt otca Tembleque** je akvadukt, jedna z najvýznamnejších vodohospodárskych stavieb, ktoré vznikli na mexickom území v koloniálnom období, kedy sa tu rozkladalo španielske vicekráľovstvo Nové Španielsko. Bol postavený medzi rokmi 1553 a 1570, stavbu plánoval a viedol františkánsky kňaz Francisco de Tembleque. Akvadukt slúžil ako privádzač vody medzi mestami Otumba a Zempoala a odoberali z neho vodu aj okolité dediny a osady pozdĺž jeho trasy.

Od roku 2015 je zapísaný na zozname Svetového dedičstva UNESCO.

## Charakteristika
Akvadukt je dlhý 48 kilometrov. Približne 95% trasy je vedených pod zemou (v premenlivej hĺbke od niekoľkých centimetrov až po 2 metre), zvyšných 5% je vedených nad zemou v 6 oddelených arkádových úsekoch. Najznámejším z nich je preklenutie údolia rieky Papalote na pomedzí štátov Hidalgo a Mexiko, známe pod názvom *Arquería Mayor*. V najvyššom mieste je výška akvaduktu 38,75 metrov. Akvadukt je unikátnym spojením európskeho princípu akvaduktov a mezoamerických stavebných techník (napr. nepálených tehál adobe).

## Iné projekty

## Externé odkazy
* Patronato Acueducto Tembleque  

## Zdroj

Kategória:Mosty v Mexiku
Kategória:Lokality Svetového dedičstva v Mexiku
Kategória:Akvadukty
Chránená krajinná oblasť Broumovsko

**Chránená krajinná oblasť Broumovsko** bola založená 27. marca 1991. Nachádza sa v geomorfologickom celku Broumovská vrchovina v turistickom regióne Kladské pomezí. Má rozlohu 41 000 ha. Je to oblasť bohatá predovšetkým na skalné mestá a stolové hory.

## Maloplošné chránené územia
* Národné prírodné rezervácie: Adršpašsko-teplické skaly, Broumovské steny
* Prírodné rezervácie: Ostaš, Krížová cesta
* Prírodné pamiatky: Borek, Kočičí skály

## Externé odkazy
* Oficiálne stránky 

## Zdroj


Broumovsko
Broumovsko
Broumovsko
Dragon Ball

**Dragon Ball** (jap.: ドラゴンボール, *Doragon Bōru*) je japonská manga séria, podľa ktorej neskôr vznikol aj rovnomenný anime seriál. Autorom mangy je Akira Toriyama. Manga aj anime sú v Japonsku veľmi populárne, získavajú vysoké hodnotenia a vysokú sledovanosť. Anime epizódy, manga kapitoly a manga zväzky stále vychádzajú. Dosiaľ bolo vydaných tiež 19 filmov, 2 OVA a niekoľko špeciálov.

## Externé odkazy
* oficiálna stránka Dragon Ball 

Kategória:Anime
Kategória:Anime filmy
Kategória:Anime seriály
Kategória:Anime OVA
Kategória:Anime z roku 1986
Kategória:Anime z roku 1989
Kategória:Manga
Vinodolský zákonník

náhľad|Vinodolski zakon
**Vinodolský zákonník** alebo **Vinodolský zákon** () je najstarší písomný právny dokument v chorvátskej historii, pochádzajúci z roku 1288. Zakonik je písaný hlaholikou. 

Po prvý raz ho vydal roku 1843 chorvátsky filológ Antun Mažuranić, v roku 1988 vydal Josip Bratulić nové kritické vydanie.

## Referencie


## Zdroje
* Izvornik  Vinodolskog zakona (rtf datoteka, izvadak iz teksta) na stranicama Instituta za hrvatski jezik i jezikoslovlje .
* Vinodolski zakonik , internetski izložak na stranicama Nacionalne i sveučilišne biblioteke u Zagrebu.

Kategória:Dejiny Chorvátska
Ján I. (Portugalsko)

**Ján I.** (* 11. apríl 1357, Lisabon, Portugalsko† 14. august 1433, Lisabon) prezývaný *Dobrý, Veľký* alebo *Bastard*, bol nemanželský syn portugalského kráľa Petra I., zakladateľ kráľovskej dynastie Avis a desiaty portugalský kráľ. V mužskej línii bol v siedmej generácii potomok prvého portugalského kráľa Alfonza I.

## Ľavoboček kráľom Portugalska
Po smrti kráľa Ferdinanda I. (1383) nastala dynastická kríza, pretože zosnulý mal len jedinú dcéru Beatrix a burgundská dynastia tak vymrela po meči. Princezná Beatrix bola zasnúbená mnohokrát, naposledy s kráľom Kastílie Jánom I.

V okamihu Ferdinandovej smrti sa teda ponúkali dvaja možní nápadníci portugalského trónu. Snúbenec dcéry zosnulého Ján I. a nevlastný brat zosnulého Ján, ktorý sa stal správcom kráľovstva. Uchádzači o trón začali medzi sebou bojovať, ale portugalská šľachta stála za správcom kráľovstva a v apríli 1385 zvolila kráľom Portugalska ľavobočka Jána. Jan ako nový kráľ Ján I. preferoval spojenectvo s Anglickom, čo potvrdil svojím sobášom s Filipou, dcérou Jána z Gentu, vojvodu z Lancasteru, a Blanky Lancasterovej, v roku 1387.

## Potomkovia
S Filipou mali deväť detí:
* Branca (* 1388 – † 1389)
* Afonso * (* 31. júl 1390 – † 22. december 1400)
* Eduard I. (* 31. október 1391 – † 9. september 1438) ∞ 1428 princezná Eleonóra Aragónska (* 1402 – † 1445), dcéra  Ferdinanda I.  a  Eleonóry z Alburquerque
* Peter (* 9. december 1392 – † 20. máj 1449), regent ∞ 1429 grófka Isabel de Urgel (* 1409 – † 1443), dcéra grófa Jakuba II. z Urgelu a Isabél de Aragón
* Henrich Moreplavec (* 9. december 1394 – † 20. máj 1460)
* Izabela (* 21. február 1397 – † 17. december 1471) ∞ 1430 burgundský vojvoda Filip III. (* 1396 – † 1467), syn Jána I. a Margaréty Bavorskej
* Branca (* 11. apríl 1398 – † 27. júl 1398)
* Ján (* 13. január 1400 – † 18. október 1442) ∞ 1424 infantka Izabela z Braganzy (* 1402 – † 1465), dcéra Alfonza z Braganzy a Beatriz Pereira de Alvim 
* Ferdinand (* 29. september 1402 – † 5. jún 1443), blahoslavený 1470 

s Inês Peres (* asi 1350 – † 1400)
* Afonso I. de Bragança (* 10. august 1377 – † 15. december 1461)  
* Branca (* 1378 – † 1379)
* Beatriz de Arundel (* 1386 – † 25. október 1447)

## Iné projekty

## Zdroj

Kategória:Avis
Kategória:Králi Portugalska
Kategória:Katolícki panovníci
Kategória:Rytieri Podväzkového rádu
Kategória:Zakladatelia kláštorov
Kategória:Osobnosti z Lisabonu
Mária Holešová

**Mária Holešová** (* 24. apríl 1993, Žilina) je slovenská hádzanárka MŠK IUVENTA Michalovce. S hádzanou začínala v MHK Bytča, neskôr hrala za HK Slávia Partizánske. Do Michaloviec prestúpila v roku 2012. Slovensko reprezentovala v kategóriach kadetiek, junioriek a žien.

## Najväčšie úspechy
* Trojnásobná majsterka Slovenska (2013, 2014, 2015) 
* Dvojnásobná víťazka WHIL (2014, 2015) 
* Dvojnásobná osemfinalistka Pohára EHF (2013/14, 2015/16)

## Referencie

## Externé odkazy
* Hádzanárka Michaloviec Holešová: Reprezentáciu vôbec neriešim...
* Holešová aktuálne najlepšou strelkyňou Pohára EHF

Kategória:Osobnosti zo Žiliny
Kategória:Slovenskí hádzanári
Kategória:HK IUVENTA Michalovce
Veľký seminár (Nitra)

náhľad|Veľký seminár
**Veľký seminár** v Nitre tvorí architektonickú dominantu Pribinovho námestia. Budova je vo vlastníctve nitrianskeho biskupstva a slúži svojmu pôvodnému účelu – je sídlom Kňazského semináru sv. Gorazda v Nitre a Teologického inštitútu pri Kňazskom seminári sv. Gorazda (súčasť RKCMBF UK v Bratislave) ako aj Diecéznej knižnice. 

## Dejiny a architektúra
Biskup Ján Gustíni-Zubrohlavský dal postaviť súčasnú budovu na mieste Almássyho domu, v ktorom jeho predchodca biskup Ladislav Erdődy umiestnil seminár v roku 1715. Prvá časť, krídlo obrátené do námestia, sa budovala v rokoch 17681770. Zdobená je rokokovými a neskoršími neoklasicistickými prvkami. V roku 1779 bol pristavený západný a východný trakt. Krídlom Diecéznej knižnice s klasicistickým portálom bol komplex v roku 1877 uzatvorený, autorom návrhu bol viedenský architekt Franz Schmidt. V roku 1982 bola nahradená pôvodná drevená brána dvojkrídlovou bronzovou bránou, ktorú zdobia reliéfy postáv osobností Nitrianskeho kniežatstva a Veľkej Moravy. Autorkou vstupnej brány seminára je akademická sochárka Ľudmila Cvengrošová. 

Medzi zaujímavé a cenné miestnosti interiéru seminára patria dve kaplnky. Prvá je obrátená k námestiu a je bohato zdobená freskami. Nachádza sa tu aj oltárny obraz sv. Ladislava. V zadnom trakte sa nachádza druhá kaplnka so zlatým kazetovým stropom. Kaplnka je umelo osvetlená lustrom z vrstveného skla a mosadze, ktorý bol vyhotovený podľa vzoru slovanskej náušnice.

V roku 1792 bola v seminári založená pobočka bernolákovského Slovenského učeného tovarišstva. Išlo o prvú celoslovenskú inštitúciu knižnej kultúry zriadenú na vydávanie, propagáciu a predaj slovenských kníh. Toto obdobie pripomína pamätná tabuľa na budove seminára.

V období rokov 19621990 bolo v budove Veľkého semináru umiestnené Nitrianske vlastivedné múzeum.

Od 1.septembra 2018 v budove sídli aj Súkromná stredná umelecká škola dizajnu, Samova 14, Nitra.

## Referencie

## Literatúra
* 
*
*

## Iné projekty

## Externé odkazy
* Z histórie, Kňazský seminár sv. Gorazda v Nitre 

Kategória:Kňazský seminár sv. Gorazda
Kategória:Stavby v Nitre
Svetový pohár v biatlone 2015/2016 – Chanty-Mansijsk

9. a zároveň posledné preteky Svetového pohára v biatlone 2015/2016 sa budú konať od 17. do 20. marca 2016 v ruskom Chanty-Mansijsk. Na programe sú tri disciplíny – šprint, stíhacie preteky a preteky s hromadným štartom.

## Plán pretekov

## Medailové umiestnenia

### Muži

### Ženy

## Externé odkazy
* IBU DATACENTER 
* biathlonworld.com – oficiálna stránka IBU

Kategória:Svetový pohár v biatlone
Kategória:Biatlon v roku 2016
Euro Floorball Tour 2015

**Euro Floorball Tour 2015** bola v poradí 9. florbalová súťaž Euro Floorball Tour. V apríli sa konala vo švédskom meste Sandviken, v novembri v Česku v Brne.

## Výsledky
### Euro Floorball Tour 2015 (Sandviken)

### Euro Floorball Tour 2015 (Brno)

## Externé odkazy
* Oficiálna stránka EFT 2015 November 
* Oficiálna stránka EFT 2015 Apríl 

Kategória:Florbal v 2015
Kategória:Florbalové súťaže
Emlyon Business School

**Emlyon Business School** je európska biznis škola nachádzajúca sa v Paríži, Lyone, Saint-Étienne, Casablance a Šanghaji. Bola založená v roku 1872.

## Charakteristika
Emlyon je trojnásobne akreditovaná medzinárodnými AMBA, EQUIS a AACSB. Škola má cca 26 000 absolventov v 80 krajinách sveta, reprezentujúcich vyše 107 národností. Významnými absolventmi sú Jean-Pascal Tricoire (CEO Schneider Electric), Stéphane Bern (reportér), Gwendal Peizerat (francúzsky krasokorčuliar), Clotilde Delbos (finančná riaditeľka a zástupkyňa generálneho riaditeľa spoločnosti Renault) a Christian Ngan (kamerunský podnikateľ). 

## Študijné programy
Emlyon má svoj Master in Management program, niekoľko Masters programov v rôznych oblastiach ako napríklad marketing, financie, šport, ľudské zdroje, kybernetická bezpečnosť či dodávateľský reťazec . V portfóliu sú tak isto Executive MBA a MEB, ktoré je podobné dennému štúdiu MBA. Emlyon udeľuje aj PhD titul.

## Referencie


## Externé odkazy
* Oficiálna stránka
* Stránka absolventov

Kategória:Súkromné vysoké školy vo Francúzsku
Kategória:Lyon
Richard Rozbora

**Richard Rozbora** (* 25. marec 1975, Helsinki, Fínsko) je slovenský módny návrhár.

## Životopis
Otec Dušan Rozbora, kariérny diplomat, pôsobil na veľvyslanectve ČSSR vo Fínsku, kde sa v roku 1975 narodil Richard. Po návrate jeho otca späť do vlasti v roku 1980, žil v Prahe. V roku 1985 nasledoval rodičov na ďalšiu diplomatickú misiu, tentoraz do Ulanbátaru, Mongolsko. V roku 1989 sa vrátili naspäť do Prahy, kde navštevoval gymnázium. Po rozdelení ČSSR sa v roku 1993 vrátil na Slovensko. V roku 1998 bol prijatý na Central St. Martin's v Londýne, odbor ženské módne návrhárstvo. Školu ukončil v roku 2001 s titulom BA (Hons). Odvtedy sa venuje módnemu návrhárstvu a dizajnu. Je uvedený vo viacerých zoznamoch módnych návrhárov vo svete.

## Kariéra a profesné info
Po ukončení školy nastúpil ako dizajnér módneho domu Taiza v Prahe pre líniu Couture kolekciu 2004/05. V roku 2007 založil vlastnú značku a vrátil sa na Slovensko. Značka sa pôvodne volala Richard Rozbora Couture, v roku 2013 ju následne premenoval na ROZBORA COUTURE. Najnovšiu kolekciu predstavil Richard Rozbora na Viedenskom týždni módy 2015 v MuseumsQuartier vo Viedni. Video z prehliadky prevzali a zverejnili vo viacerých krajinách sveta online aj offline TV stanice. Na Slovensku sa odprezentoval v rámci posledných ročníkov Bratislavských módnych dní.

## Ocenenia
* THE AUSTRIAN QUALITY STORE CHECK – udelené magazínom STYLE UP YOUR LIFE! 
* Ocenenie za prínos pre slovenskú módnu tvorbu – udelené organizátormi BMD v roku 2015 

## Referencie

Kategória:Osobnosti z Helsínk
Kategória:Slovenskí módni návrhári
Európska kvalifikácia vo volejbale žien na LOH 2000

**Európska kvalifikácia vo volejbale žien na LOH 2000** bola európska kontinentálna kvalifikácia vo volejbale žien na Letné olympijské hry 2000, ktorú organizuje Európska volejbalová konfederácia (CEV). Prebiehala sa od 3. septembra 1999 do 9. januára 2000. Zúčastnilo sa jej 15 družstiev, ktoré súťažili v troch kvalifikačných kolách. Na olympijský turnaj sa kvalifikovalo iba víťazné družstvo. V poradí ďalšie 3 družstvá postúpili do svetovej olympijskej kvalifikácie. 

## Výsledky
### 1. kolo

### 2. kolo
; Bursa
#### Základné skupiny
##### Skupina 1


##### Skupina 2


#### Play-off

### Finálový turnaj

Na európsky finálový kvalifikačný turnaj sa kvalifikovalo 5 najlepších družstiev z kontinentálneho šampionátu v roku 1999 a Ukrajina, víťaz 2. kvalifikačného kola. Víťaz ME 1999na LOH 2000 postúpilo už skôr zo Svetového pohára 1999.



#### Konečné poradie

## Referencie

## Externé odkazy
* Oficiálna stránka Európskej volejbalovej konfederácie 

## Zdroje
* Kvalifikácia na stránke Európskej volejbalovej konfederácie 
* Kvalifikácia na stránke todor66.com 

Kategória:Volejbal v 1999
Kategória:Volejbal v 2000
Ženy
Kategória:Volejbal na Letných olympijských hrách 2000
Moldavská jaskyňa

**Moldavská jaskyňa** je rozsiahla jaskyňa v Medzevskej pahorkatine, ktorá sa nachádza priamo v meste Moldava nad Bodvou. Má dĺžku viac ako 3000 metrov a vstup v nadmorskej výške cca 205 metrov.

Jaskyňa leží v intraviláne mesta, vo vápencovom svahu v lokalite Hazalutov, v blízkosti jaskyne Mníchova diera. Jej systém pozostáva z labyrintu chodieb, prepájajúcich nízke priestory, čo sťažuje pohyb aj skúseným jaskyniarom. Miestnej verejnosti je známa od nepamäti, čo dokazujú nástenné nápisy, datované do roku 1624. O prítomnosti človeka svedčia úlomky keramiky ľudí Bukovohorskej kultúry z 5. tisícročia pred Kr., ako aj archeologické nálezy z 10. až 12. storočia.

O Moldavskú jaskyňu sa dlhodobo zaujímajú jasovskí a košickí jaskyniari, ktorí priestory zamerali a naďalej skúmajú. Napriek množstvu výskumov v minulosti neboli mnohé z nich publikované. Jaskynné priestory boli v roku 1984 uzatvorené, aby sa zabránilo poškodeniu jaskyne, no najmä zabezpečila ochrana zdravia miestnych (v minulosti sa tam stratilo niekoľko návštevníkov). 

## Externé odkazy
* Poloha na turistickej mape

## Zdroje
* Základné informácie o jaskyni
* jaskyňa na saske.sk 

Kategória:Jaskyne na Slovensku
Kategória:Archeologické lokality na Slovensku
Muž bez minulosti

***Muž bez minulosti*** je celovečerný farebný hraný film režiséra Aki Kaurismäkiho, natočený v roku 2002. Film získal v roku 2002 na filmovom festivale v Cannes Veľkú cenu poroty ako najlepší zahraničný film.  

## Dej filmu
Hlavným hrdinom filmu je muž v stredných rokoch, ktorý je po príchode do Helsiniek v parku zbitý a okradnutý výtržníkmi, následkom čoho upadne do stavu bezvedomia, v ktorom ho prevezú do nemocnice. Tam ho ako zdanlivo mŕtveho odpoja od prístrojov, ale muž sa neskôr preberie z bezvedomia a z nemocnice sám odíde. Keďže utrpel amnéziu (dočasnú stratu pamäti), nevie si spomenúť, ako sa volal, kde pracoval, ani kde býval. Keďže nemá doklady a nevie si na nič spomenúť, začína žiť životom stroskotanca na okraji hlavného mesta. S pomocou ďalších ľudí v existenčnej kríze a ľudí z organizácie Armáda spásy ako-tak prežíva. Začína hrať v amatérskej hudobnej skupine a dokonca nadväzuje vzťah so sociálnou pracovníčkou z Armády spásy Irmou. Napokon sa polícii ozve jeho bývalá manželka a polícia mužovi vyjaví jeho identitu. Muž sa vyberie navštíviť bývalú manželku, ale zisťuje, že krátko pred osudným prepadnutím sa s ním rozviedla. Muž sa teda vracia do Helsiniek k Irme, kde začína žiť nový život.  

Ide o druhú časť tzv. „fínskej trilógie“ (prvou bol film „Mraky odtiahli“, treťou bol film „Svetlá v súmraku“).

## Charakteristika filmu
Vo filme dominuje suchý humor, taký typický pre filmy Aki Kaurismäkiho. Úsmevné situácie sú vytvárané situačnou komikou ale i verbálnymi prejavmi. Vizuálne zaujímavé sú scenérie helsinskej periférie, príbeh je vhodne zladený s hudbou, ktorú zložil Ken Yokoyama. Záverečnú pieseň „Mon repos“ naspievala populárna fínska speváčka Annikki Tähti. Napriek viac-menej tragickému príbehu hlavného hrdinu má film optimistický záver a vyzdvihuje všeobecnú platnosť základných ľudských hodnôt, ako sú spolupatričnosť, empatia a láska.

## Ocenenia
Film získal v roku 2002 Veľkú cenu poroty na medzinárodnom filmovom festivale v Cannes ako najlepší zahraničný film. Herečka Kati Outinen získala na rovnakom festivale cenu za nejlepší herecký výkon v úlohe Irmy.

Kategória:Filmy podľa názvu
Kategória:Filmy z 2002
Kategória:Fínske filmy
Ray Donovan

***Ray Donovan*** je americký kriminálno-dramatický televízny seriál. Vysielala ho káblová televízia Showtime od 30. júna 2013 do 19. januára 2020. Na Slovensku sa vysiela na Jednotke od 22. januára 2016.

4. februára 2020 bolo náhle oznámené, že seriál skončil, čo prekvapilo aj showrunnera Davida Hollandera, nakoľko ôsmy séria mala byť podľa plánu posledná. O týždeň neskôr Liev Schreiber na Instagrame komentoval situáciu a ubezpečil fanúšikov, že *Ray Donovan* bude pokračovať.

## Dej
Seriál je zasadený do Los Angeles v štáte California, kde Ray Donovan (Liev Schreiber) pracuje pre prestížnu právnickú spoločnosť Goldman & Drexler, ktorá zastupuje bohatých a známych ľudí. Donovan je "fixer", čo je kriminálny slang pre osobu, ktorá dojednáva úplatky a odmeny pre skorumpovanú políciu, vládnych zástupcov alebo iných zločincov, aby neboli kriminálnici vzatí do väzby. Ray zažíva súkromné problémy s jeho otcom Mikeym (Jon Voight), ktorého nečakane prepustia na slobodu, pričom sa FBI snaží dostať Raya a jeho komplicov.

## Postavy
* Liev Schreiber ako Raymond "Ray" Donovan
* Paula Malcomson ako Abby Donovan, Rayova manželka
* Eddie Marsan ako Terrence "Terry" Donovan, Rayov starší brat, ktorý má Parkinsonovu chorobu
* Dash Mihok ako Brendan "Bunchy" Donovan, Rayov mladší brat, ktorý sa pokladá za alkoholika a sexuálneho anorektika
* Pooch Hall ako Daryll Donovan, Rayov mladší nevlastný brat a profesionálny boxer
* Steven Bauer ako Avi Rudin, Rayova pravá ruka a bývalý člen izraelských obranných síl a bývalý agent Mossadu
* Katherine Moennig ako Lena Barnum, Rayov vyšetrovateľský asistent
* Kerris Dorsey ako Bridget Donovan, Rayova dcéra
* Devon Bagby ako Conor Donovan, Rayov syn
* Jon Voight ako Mickey Donovan, Rayov otec
* Susan Sarandonová ako Samantha Winslow, Rayova šéfka

## Série a časti

Časti, ktoré mali slovenskú premiéru tesne po polnoci (napr. 3x07 a 3x08) majú uvedený dátum predchádzajúceho dňa.

### 1. séria (2013)

### 2. séria (2014)

### 3. séria (2015)

### 4. séria (2016)

### 5. séria (2017)

### 6. séria (2018-19)

### 7. séria (2019-20)

## Referencie


Kategória:Televízne seriály USA
Kategória:Kriminálne televízne seriály USA
Kategória:Televízne seriály z roku 2013
Kategória:Televízne seriály Showtime
Európska kvalifikácia vo volejbale žien na LOH 2004

**Európska kvalifikácia vo volejbale žien na LOH 2004** bola európska kontinentálna kvalifikácia vo volejbale žien na Letné olympijské hry 2004, ktorú organizuje Európska volejbalová konfederácia (CEV). Konala sa v Baku, v Azerbajdžane v dňoch od 5.10. januára 2004, za účasti 8 tímov. Na olympijský turnaj sa kvalifikovalo iba víťazné družstvo. 

Na európsky kvalifikačný turnaj sa kvalifikovalo 7 najlepších družstiev z kontinentálneho šampionátu v roku 2003 a družstvo organizátorskej krajiny. 

## Výsledky
### Základné skupiny
#### Skupina A


#### Skupina B


### Play-off

## Konečné poradie

## Referencie

## Externé odkazy
* Oficiálna stránka Európskej volejbalovej konfederácie 

## Zdroje
* Kvalifikácia na stránke Európskej volejbalovej konfederácie 
* Kvalifikácia na stránke todor66.com 

Kategória:Volejbal v 2004
Ženy
Kategória:Volejbal na Letných olympijských hrách 2004
Kategória:Športové podujatia v Azerbajdžane
Sfodrias zo Sikyónu

**Sfodrias** (*Sfodrias*) bol olympijský víťaz v pankratiu v roku 72 pred Kr.

Sfodrias zo Sikyónu bol na 177. olympijských hrách korunovaný olivovým vencom za víťazstvo v pankratiu. Pankration zaviedli v Olympii na 33. hrách v roku 648 pred Kr. Prvým víťazom tejto disciplíny bol Lygdamis zo Syrakúz.
  
Olympijské víťazstvo Sfodria zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci zo Sikyónu
Kategória:Víťazi starovekých olympijských hier v pankratiu
Richmond Bridge

**Richmond Bridge** je cestný oblúkový most v londýnskej časti Richmond premosťujúci rieku Temža. Je najstarším dodnes existujúcim mostom na Temži v oblasti Veľkého Londýna.

Na mieste dnešného mosta bola prevádzkovaná kompa, ktorá existovala už od  Normanských čias. V roku 1772 navrhol vtedajší majiteľ kompy William Windham nahradenie kompy za drevený most; obyvatelia Richmondu boli proti stavbe dreveného mosta a preto bol rozhodnuté postaviť kamenný most. Architektmi mosta boli James Paine a Kenton Couse a jeho výstavba bola započatá 23. augusta 1774. Most bol otvorený pre peších v septembri 1776 a pre cestnú premávku 12. januára 1777, ale jeho výstavba bola ukončená v decembri 1777. Celková dĺžka mosta je  a jeho pôvodná šírka bola . Hlavné rozpätie má dĺžku . Do 25. marca 1859 bolo na moste vyberané mýto. V roku 1934 bol most rozšírený o  a v rokoch 1937 – 1939 bol rozšírený na dnešných .


Súbor:Richmond Bridge site (Rocque).jpg|Mapa Richmondu z roku 1746; na mape je znázornená aj tunajšia kompa
Súbor:Rowlandson Richmond Bridge.jpg|Richmond Bridge v roku 1808
Súbor:Joseph Mallord William Turner - View of Richmond Hill and Bridge - Google Art Project.jpg|Olejomaľba Williama Turnera *View of Richmond Hill and Bridge*


## Referencie

## Iné projekty

## Externé odkazy
* 

Kategória:Architektúra z 1777
Kategória:Cestné mosty v Anglicku
Kategória:Mosty v Londýne
Kategória:Oblúkové mosty
Kategória:Kamenné mosty
Kategória:Mosty cez Temžu
Za všetky prachy

***Za všetky prachy*** je názov druhého štúdiového album od skupiny Metalinda, vydaný v roku 1991.

## Zoznam skladieb
Texty napísal Pavol Jursa, hudbu okrem uvedených zložil Peter Sámel.
# „Zaľubená žaba“ 4:16
# „Majstri sveta“ 4:02
# „Amnestia“ 4:31
# „Nechoď von!“ 4:05 (Michal Kovalčík)
# „Až odídem“ 4:11
# „K bohu“ 1:57
# „Tretia gyčová“ 3:15
# „Za všetky prachy“ 3:11
# „Moj život je o inom“ 3:01 (Kovalčík)
# „Neverná“ 4:01
# „Kto vám odpustí“ 3:28
# „Tak to bude raz“ 3:25
# „Vlasť malá zbabraná“ 2:53

K piesni Zaľúbená žaba bol natočený videoklip.

## Zostava
### Metalinda
* Pavel Drapák - spev, zbory
* Peter Sámel - gitara, zbory
* Michal Kovalčík - gitara, zbory
* Martin Cepka - basová gitara
* Ján Lapoš - bicie

Kategória:Hudobné albumy z 1991
Kategória:Albumy skupiny Metalinda
Dún Laoghaire-Rathdown

**Dún Laoghaire-Rathdown** () je grófsto v Írsku. Je časťou grófstva Dublin v provincii Leinster. Je pomenované podľa mesta Dún Laogahaire a po barónovi z Rathdown. Miestnou vládou pre grófstvo je Rada grófstva Dún Laoghaire-Rathdown. Podľa sčítania obyvateľstva z roku 2011 žije v grófstve 206 261 obyvateľov.

## Iné projekty ´

## Zdroj


Kategória:Grófstva v Írsku
Mníchova diera

**Mníchova diera** je jaskyňa v Medzevskej pahorkatine, ktorá sa nachádza priamo v meste Moldava nad Bodvou. Má dĺžku 84 metrov a vstup v nadmorskej výške 226 metrov.

Jaskyňa leží v intraviláne mesta, vo vápencovom svahu v lokalite Hazalutov, v blízkosti Moldavskej jaskyne. Jej názov pochádza z legendy, podľa ktorej priestor obýval premonštrátsky mních, no v literatúre sa jej názov objavuje až v roku 1956. O Mníchovú dieru sa začali zaujímať v roku 1987 jasovskí jaskyniari, ktorí postupne vyčistili niektoré nedostupné a zasypané časti. Tí napokon v roku 1992 vytvorili prepojením priestorov Extrém a Meander uzavretý okruh. V tom období bol zakreslený aj vzniknutý jaskynný systém.

Jaskynné priestory boli v roku 1993 uzatvorené, aby sa zabránilo poškodeniu tak samotnej jaskyne, ako aj zdravia návštevníkov. V jaskyni sa našli úlomky keramiky ľudí Bukovohorskej kultúry.

## Externé odkazy
* Poloha na turistickej mape

## Zdroj
* Základné informácie o jaskyni 

Kategória:Jaskyne na Slovensku
Kategória:Archeologické lokality na Slovensku
Február 2016

## Udalosti

## Úmrtia
* 3. február – Maurice White, americký R&B hudobník, zakladateľ skupiny Earth, Wind & Fire (* 1941)
* 4. február – Edgar Dean Mitchell, americký astronaut, ktorý počas misie Apollo 14 pracoval na povrchu Mesiaca (* 1930)
* 5. február – Leopold Haverl, slovenský herec a recitátor (* 1936)
* 7. február – Juliette Benzoniová, francúzska spisovateľka (* 1920)
* 12. február – Mária Mázorová, slovenská folkloristka, choreografka a pedagogička (* 1928)
* 13. február – Stanislav Chmelík, český saxofonista, klarinetista, gitarista, textár, hudobný skladateľ a redaktor (* 1941)
* 13. február – Antonin Scalia, americký právnik, sudca Najvyššieho súdu USA (* 1936)
* 13. február – Bořek Šípek, český výtvarník, architekt, dizajnér a vysokoškolský pedagóg (* 1949)
* 13. február – Erik Christopher Zeeman, britský matematik (* 1925)
* 15. február – George Gaynes, americký herec (* 1917)
* 16. február – Butrus Butrus-Gálí, egyptský diplomat, politik a 6. generálny tajomník OSN (* 1922)
* 17. február – Andrzej Żuławski, poľský filmový režisér, scenárista a spisovateľ (* 1940)
* 19. február – Umberto Eco, taliansky spisovateľ, filozof, estetik a semiológ (* 1932)
* 19. február – Harper Leeová, americká spisovateľka a redaktorka (* 1926)
* 21. február – Zdeněk Marat, český klavirista, skladateľ, dirigent a publicista (* 1931)
* 23. február – Donald Edward Williams, americký astronaut (* 1942)
* 25. február – Zdeněk Smetana, český animátor, scenárista a výtvarník (* 1925)
* 26. február – Andy Bathgate, profesionálny kanadský hokejista (* 1932)
* 26. február – Juraj Černý, slovenský hudobník, spoluzakladateľ skupiny Tublatanka , hráč na bicie (* 1961)

## Referencie
Marec 2016

## Udalosti

## Úmrtia
* 2. marec – Mikuláš Klimčák, slovenský maliar (* 1921)
* 4. marec – Pat Conroy, americký spisovateľ (* 1945)
* 5. marec – Nikolaus Harnoncourt, rakúsky dirigent, cellista a hudobný publicista (* 1929)
* 5. marec – Ray Tomlinson, americký programátor, tvorca prvého e-mailového systému na sieti ARPANET (* 1941)
* 6. marec – Nancy Reaganová, americká herečka, prvá dáma USA v rokoch 19811989 (* 1921)
* 8. marec – David Johnson, americký informatik, pracovník AT&T Labs (* 1945)
* 8. marec – George Martin, britský hudobník (* 1926)
* 9. marec – Naná Vasconcelos, brazílsky jazzový perkusionista a spevák (* 1944)
* 10. marec – Ernestine Andersonová, americká džezová a bluesová spreváčka (* 1928)
* 10. marec – Keith Emerson, britský rockový klávesista a hudobný skladateľ, spoluzakladateľ superskupiny Emerson, Lake & Palmer (* 1944)
* 11. marec – Vladimír Gajdoš, slovenský vysokoškolský pedagóg (* 1936)
* 12. marec – Lloyd Shapley, americký ekonóm a matematik, nositeľ Nobelovej ceny (* 1923)
* 13. marec – Hilary Putnam, americký filozof, predstaviteľ analytickej a postmodernej filozofie (* 1926)
* 14. marec – Peter Maxwell Davies, britský hudobný skladateľ, dirigent a pedagóg (* 1934)
* 18. marec – Jan Němec, český filmový režisér, filmový producent a vysokoškolský pedagóg (* 1936)
* 18. marec – Aleš Svoboda, slovenský vodohospodár, hydrológ a priekopník matematického modelovania v odbore hydrológia (* 1930)
* 18. marec – Guido Westerwelle, nemecký politik (* 1961)
* 20. marec – Anker Jørgensen, dánsky politik a niekoľkonásobný predseda vlády (* 1922)
* 20. marec – Otto Pick, český politológ a diplomat, riaditeľ česko-slovenského vysielania rádia Slobodná Európa (* 1925)
* 21. marec – Andrew Grove, americký podnikateľ, inžinier a spisovateľ maďarského pôvodu, spoluzakladateľ spoločnosti Intel (* 1936)
* 24. marec – Roger Cicero, nemecký džezový a popový hudobník (* 1970)
* 24. marec – Johan Cruijff, holandský futbalista a tréner (* 1947)
* 24. marec – Garry Shandling, americký komik (* 1949)
* 25. marec – Lester Thurow, americký profesor ekonomiky (* 1938)
* 26. marec – Raúl Cárdenas de la Vega, mexický futbalista a tréner (* 1928)
* 27. marec – Antoine Demoitié, belgický cyklista (* 1990)
* 28. marec – Martin Filko, slovenský ekonóm, aktívny vo verejnej politike (* 1980)
* 28. marec – Daan Myngheer, belgický cyklista (* 1993)
* 31. marec – Georges Cottier, švajčiarsky rímskokatolícky kardinál (* 1922)
* 31. marec – Hans-Dietrich Genscher, nemecký politik (* 1927)
* 31. marec – Zaha Hadidová, iracko-britská dekonštruktivistická architektka (* 1950)
* 31. marec – Imre Kertész, maďarský spisovateľ, nositeľ Nobelovej ceny (* 1929)

## Referencie